CELEX: 62019CN0179
Language: el
Date: 2019-02-23 00:00:00
Title: Υπόθεση C-179/19 P: Αναίρεση που άσκησε στις 23 Φεβρουαρίου 2019 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (ένατο πενταμελές τμήμα) στις 13 Δεκεμβρίου 2018 στις συνεκδικασθείσες υποθέσεις T-339/16, T-352/16 και T-391/16, Ville de Paris, Ville de Bruxelles και Ayuntamiento de Madrid κατά Ευρωπαϊκής Επιτροπής

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/32
            
         
      Αναίρεση που άσκησε στις 23 Φεβρουαρίου 2019 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (ένατο πενταμελές τμήμα) στις 13 Δεκεμβρίου 2018 στις συνεκδικασθείσες υποθέσεις T-339/16, T-352/16 και T-391/16, Ville de Paris, Ville de Bruxelles και Ayuntamiento de Madrid κατά Ευρωπαϊκής Επιτροπής
      (Υπόθεση C-179/19 P)
      (2019/C 155/38)
      Γλώσσες διαδικασίας: η ισπανική και η γαλλική
      
         Διάδικοι
      
      
         Αναιρεσείουσα: Ευρωπαϊκή Επιτροπή (εκπρόσωπος J.-F. Brakeland)
      
         Λοιποί διάδικοι στην αναιρετική διαδικασία: Ville de Paris, Ville de Bruxelles, Ayuntamiento de Madrid
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 13ης Δεκεμβρίου 2018, που επιδόθηκε αυθημερόν στην Επιτροπή, στις συνεκδικασθείσες υποθέσεις T-339/16, T-352/16 και T-391/16 Ville de Paris, Ville de Bruxelles και Ayuntamiento de Madrid κατά Ευρωπαϊκής Επιτροπής, να απορρίψει την πρωτοδίκως ασκηθείσα προσφυγή και να καταδικάσει τους προσφεύγοντες στα δικαστικά έξοδα·
                  ή, επικουρικώς,
               
            
                  —
               
               
                  να αναιρέσει την απόφαση και να αναπέμψει την υπόθεση ενώπιον του Γενικού Δικαστηρίου για να την κρίνει εκ νέου· να επιφυλαχθεί ως προς τα δικαστικά έξοδα αμφοτέρων των βαθμών δικαιοδοσίας.
               
            
         Λόγοι αναιρέσεως και κύρια επιχειρήματα
      
      Η αίτηση αναιρέσεως στηρίζεται σε έναν και μοναδικό λόγο. Η Επιτροπή φρονεί ότι, στις σκέψεις 121 έως 151 της αποφάσεώς του, το Γενικό Δικαστήριο υπέπεσε σε πλάνη περί το δίκαιο κρίνοντας ότι ο κανονισμός 2016/646 (1) τροποποιεί ένα βασικό στοιχείο του κανονισμού 715/2007 (2). Η πλάνη αυτή προέρχεται από, αφενός, εσφαλμένη ερμηνεία της εννοίας της τροποποιήσεως, η οποία καταδεικνύεται από την χρήση της εννοίας της «τροποποιήσεως de facto» από το Γενικό Δικαστήριο και, αφετέρου, από εσφαλμένη ερμηνεία του πεδίου εφαρμογής του κανονισμού 2016/646. Με τον τρόπο αυτό, η απόφαση θέτει σε κίνδυνο τη διοργανική ισορροπία της Ένωσης.
      
         (1)  Κανονισμός (ΕΕ) 2016/646 της Επιτροπής, της 20ής Απριλίου 2016, για την τροποποίηση του κανονισμού (ΕΚ) αριθ. 692/2008 όσον αφορά τις εκπομπές από ελαφρά επιβατηγά και εμπορικά οχήματα (Euro 6) (ΕΕ 2016, L 109, σ. 1).
      
         (2)  Κανονισμός (ΕΚ) 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ 2007, L 171, σ. 1).